Общинска избирателна комисия Криводол

РЕШЕНИЕ
№ 2 - МИ
Криводол, 05.09.2015 г.

ОТНОСНО: заседанията на ОИК Криводол, начина на приемане и обявяване на решения при произвеждане на изборите за кметове и общински съветници на 25.10.2015 г.

На основание чл. 85, чл. 86, чл. 87, ал. 2 и чл. 88 от Изборния кодекс и във връз­ка  Решение № 1910-МИ/НР от 04.09.2015 г. на ЦИК София, ОИК – Криводол,

**Р Е Ш И:**

1. Заседанията на ОИК Криводол са законни, когато на тях присъстват повече от половината от членовете.

2. ОИК Криводол  взема решенията си с мнозинство две трети от присъстващите членове. Когато за приемане на решение липсва необходимото мнозинство, се смята, че е налице решение за отхвърляне, което подлежи на обжалване по реда на кодекса.

3. ОИК Криводол  приема решенията си с поименно гласуване, което се отразява в протокола от заседанието.

4. Гласуването е явно. Гласува се "за" или "против". Не се допуска гласуване "въздържал се".

5. Членовете на ОИК Криводол  могат да подписват протоколи и да гласуват решения с "особено мнение", като в този случай посочват в какво се изразява особеното мнение.

6. На заседанията на ОИК Криводол може да присъстват застъпници, представители на партии, коалиции или инициативни комитети, наблюдатели и представители на средствата за масово осведомяване. Изказаните становища, мнения и възражения се записват в протокола на заседанието.

7. За заседанията на ОИК Криводол  се съставя протокол, който се подписва от председателя и секретаря.

8. Решенията, протоколите, удостоверенията и текущата кореспонденция на ОИК Криводол  се подписват от председателя и секретаря.

9. ОИК Криводол ще обявява решенията си по начин, показващ предназначението му и съобразно Решение № 1497-МИ/25.06.2015г. и решение № 1910-МИ/НР от 04.09.2015 г. на ЦИК София, чрез поставя­не на общодостъпно място в сградата на читалище „Н. Й. Вапцаров – 1924“ гр. Криводол, ул. „Освобождение“ № 13.

10. Решенията на ОИК Криводол  може да се оспорват в тридневен срок от обявяването им пред Централната избирателна комисия - гр. София.

11. На екземплярите от решенията, които се обявяват, се отбелязват да­тата и часът на поставянето им на общодостъпното място.

12. Екземплярите от обявените решения се свалят не по-рано от три дни (72 часа) от поставянето им на общодостъпното място, като се отбелязват деня и часът на свалянето им и се съхраняват в архива на комисията.

13. ОИК Криводол поддържа интернет страница, на която публикува в срок от 72 часа решенията си, от заседанията си, предварителните и окончателните резултати от изборите в съответния изборен район, сканираните протоколи на секционните избирателни комисии и други документи и данни. На интернет страницата си комисията публикува и всички публични регистри, водени от нея при спазване изискванията на Закона за защита на личните данни.

14. Електронен адрес за кореспонденция с ОИК-Криводол - E-mail  **oik0621@cik.bg**

Решението подлежи на обжалване пред ЦИК София, в тридневен срок, считано отобявяването му, на основание чл. 88 ал, 1 от ИК. Препис от решението да се изложи на информационното табло на ОИК- Криводол.

Председател:

Силвия Каменова

Секретар:

Диана Тодорова

Публикувано на 05.09.2015 г., 14.00 ч.